Chagasova bolest
<s>Šagasova bolest ili američka tripanozomijaza je tropska parazitska bolest čiji je uzročnik protozoa Trypanosoma cruzi.</s><s>Najčešće je prenose insekti poznati kao tropske stenice.</s><s>Tokom infekcije simptomi se menjaju.</s><s>U početnoj fazi obično nema simptoma ili su blagi, kao što su groznica, otečeni limfni čvorovi, glavobolja ili lokalni otok na mestu ujeda.</s><s>Nakon 8–12 sedmica neke osobe ulaze u hroničnu fazu bolesti i u 60–70% slučajeva nikada se ne javljaju novi simptomi.</s><s>Kod ostalih 30 do 40% ljudi posle 10 do 30 godina od početka infekcije dolazi do daljeg razvoja simptoma.</s><s>Među njima se nalazi povećanje srčanih ventrikula koje u 20 do 30% slučajeva dovodi do srčane insuficijencije.</s><s>Proširenje jednjaka ili prošireno debelo crevo se javljaju kod 10% ljudi.</s>

<s>T. cruzi se obično prenosi na ljude i druge sisare putem „tropskih stenica” iz potfamilije Triatominae koje sisaju krv .</s><s>Ovi insekti su poznati po više lokalnih imena, među kojima su: vinčuka u Argentini, Boliviji, Čileu i Paragvaju, barbeiro ( berberin) u Brazilu, pito u Kolumbiji, činče u Centralnoj Americi i čipo u Venecueli.</s><s>Bolest se takođe može preneti i putem transfuzije krvi, transplantacijom organa, konzumiranjem hrane kontaminirane parazitima, kao i sa majke na fetus.</s><s>Početak bolesti se dijagnostifikuje pronalaženjem parazita u krvi primenom mikroskopa.</s><s>Hronični oblik bolesti se dijagnostifikuje pronalaženjem antitela na T. cruzi u krvi.</s>

<s>Najčešće preventivne mere su uklanjanje tropskih stenica i izbegavanje njihovog ujeda.</s><s>Među ostalim preventivnim merama je skrining krvi koja se koristi za transfuziju.</s><s>Do 2013. godine još uvek nije napravljena vakcina.</s><s>Početni oblik infekcije se može lečiti primenom lekova benznidazol ili nifurtimoks.</s><s>Ukoliko se sa upotrebom lekova počne u ranoj fazi, rezultat lečenja je skoro uvek uspešan, međutim, sa odmicanjem Šagasove bolesti njihova efikasnost se smanjuje.</s><s>Kada se primenjuju u slučajevima hroničnog oblika bolesti oni mogu da odlože ili spreče nastanak simptoma u krajnjoj fazi.</s><s>Usled primene benznidazola i nifurtimoksa javljaju se privremena neželjena dejstva kod oko 40% ljudi, među kojima su problemi sa kožom, toksikacija mozga i iritacija digestivnog sistema.</s>

<s>Procenjeno je da sedam do osam miliona ljudi, većinom u Meksiku, Centralnoj Americi i Južnoj Americi , ima Šagasovu bolest.</s><s>To je dovelo do oko 12.500 smrtnih slučajeva godišnje do 2006. godine.</s><s>Većina ljudi obolelih od ove bolesti je siromašno i mnogi nisu svesni toga da su inficirani.</s><s>Usled velikih seoba stanovništva Šagasova bolest se danas javlja u širem području, uključujući mnoge evropske zemlje i Sjedinjene Države.</s><s>U ovim oblastima se takođe uočava porast do 2014. godine.</s><s>Ovu bolest je prvi put opisao Karlos Šagas 1909. godine, po kome je i dobila ime.</s><s>Ona takođe napada i više od 150 životinja.</s>

<s>Reference</s>

<s>Literatura</s>

<s>Bolesti
Parazitske infestacije, ubodi i ugrizi kože
Protozoalne bolesti
Tropske bolesti</s>

